hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Օգոստոսի 10-ին Երևանի Կենտրոն և Նորք-Մարաշ վարչական շրջանների ընհանուր իրավասության դատարանում շարունակվեց Ավետիք Չալաբյանի գործով դատավարությունը։
Մեղադրանքի վերաբերյալ Ավետիք Չալաբյանը հանդես եկավ իր մեկնաբանությամբ.
Ապա դիմելով հանրային մեղադրողին՝ Չալաբյանը առաջարկեց Էմմա Սարգսյանից հանել մեղադրանքը և ներգրավել որպես վկա՝ հաշվի առնելով, որ նա միայնակ մայր է, ունի խնամքին երեխա, որ առողջական խնդիրներ ունի:
Փաստաբան Վարազդատ Հարությունյանը մեղադրական եզրակացության վերաբերյալ իր մեկնաբանության մեջ նշեց, որ նախաքննության ընթացքում իրենք  միջնորդություն են ներկայացրել՝ հարցաքննելու «Media news» լրատվական կայքի աշխատակազմին․
«Պետք չէ լինել իրավաբան՝  հասկանալու համար հետևյալ պարզ ճշմարտությունը․ եթե մի ձայնագրություն առաջին անգամ հրապարկվել է մի կայքում, ապա աղբյուրը հնարավոր է գտնել՝ առնվազն հրապարակող կայքի հետ խոսելով։ Այստեղ իրավաբանության խնդիր չկա։ Մեր միջնորդությունը հետաձգվել է այն պատճառաբանությամբ, թե եկեք՝ պարզենք, հասկանանք «Media news»-ը իրենից ինչ է ներկայացնում։ Այսինքն՝ նախաքննություն իրականացնող մարմինը նույնպես ընդունել է, որ սա ֆեյք լրատվական կայք է»։
Փաստաբանի խոսքով՝ քննչական մարմինը պարզել է կայքի սեփականատիրոջը, գրավոր հարցում է ուղարկել տնօրենին, սակայն պատասխան չի ստացել։ Քննիչը նույնիսկ ծանուցագիր չի ուղարկել տնօրենին՝ որպես վկա հրավիրելու և հարցաքննելու։
«Մենք ևս մեկ միջնորդություն ենք ներկայացրել՝ հարցաքննելու 2000 ուսանողների»,- ասաց պաշտպանը, ապա ավելացրեց․
«Մենք խելագար չենք։ Մենք ելել ենք Ավետիք Չալաբյանին առաջադրված մեղադրանքի բովանդակությունից։ Քննչական մարմինը իրականացրե՞լ է 2000 ուսանողի հարցաքննություն։ Իհարկե՝ ո՛չ։ Որովհետև նրանք էլ իրենց առաջադրած մեղադրանքին չեն հավատացել։ Փոխարենը՝ մի շարք ծանուցագրեր են ուղարկել Ագրարային համալսարանի ՈՒԽ ինչ-որ անդամների, նրանիցի մեկը կամ երկուսը եկել, ներկայացել են, իսկ մնացածը ոչ էլ եկել են։ Քննիչը հետևողականություն չի ցուցաբերել, որ այդ վկաներին հարցաքննի՝ հասկանալու համար Ավետիք Չալաբյանը երբևէ իրեն կամ միջնորդավորված կերպով նյութական շահագրգռություն առաջարկե՞լ է, թե՞ ոչ։  Եվ հետաքրքիր կլիներ, եթե ուսանողների այդ հարցը տային, թե արդյոք ձեզ նյութական շահագրգռություն առաջարկվել է, նրանք կհասկանայի՞ն՝ դա ինչ հարց է»,- ասաց փաստաբանը։
Նիստի ընթացքում հանրային մեղադրողը հերթով ներկայացրեց ապացուցողական և վարույթային գործողությունների արձանագրությունները:
Հիմնական դատական նիստը իրենից ենթադրում է ապացույցների հետազոտում՝ դատարանում սահմանված կարգով: Այն է՝ ապացուցողական և վարույթային գործողությունների արձանագրություններ, դատավարույթային փաստաթղթերի հետազոտում, վկաների և մեղադրյալների հարցաքննություն:
Հաջորդ նիստը նշանակվել է  սեպտեմբերի 7-ին, ժամը 12:30:
Նախորդ նյութը«Պուտինը հանցագործ է, իսկ նրա զինվորները ֆաշիստներ»-Մարինա Օվսյաննիկովան ձերբակալվել է
Հաջորդ նյութը«Նախարարը պարտավորա մեզ ընդունելու, որովհետև մեզ համար ամենաթանկը, ամենա սրբագույնը էս երկրի համար ենք տվել»
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Ֆլորիդայում փոթորիկի հետևանքով առնվազն 83 մարդ է զոհվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ...
Edit with Live CSS
Write CSS OR LESS and hit save. CTRL + SPACE for auto-complete.